David Van Reybrouck

David Grégoire Van Reybrouck [van rejbruk] (naskiĝis la 11-an de septembro 1971 en Bruĝo), estas belga arkeologo, kultura historiisto kaj nederlandlingva verkisto. Li gajnis plurajn grandajn literaturajn premiojn.

 Biografio 
David Van Reybrouck pasigis sian junaĝon en Bruĝo (Brugge). Li naskiĝis en familio de hortikulturistoj, librobindistoj kaj artistoj. Lia patro, Dirk Van Reybrouck, estis inĝeniero kiu de 1962 ĝis 1966 laboris por konga fervojkompanio en Likasi (tiam Jadotville)

David Van Reybrouck studis arhêologion kaj filozofion ĉe la Katolika universitato de Loveno. Poste li ankoraŭ studis kaj laboris en diversaj urboj (Kembriĝo, Lejdeno, Barcelono, Parizo). Li nun loĝas en Bruselo kiel profesia verkisto.

En 2001 aperis lia unua literatura verko, De Plaag (La Plago), aŭtobiografia kaj ĵurnalisma libro pri Sud-Afriko.

Li ankaŭ verkis teatraĵojn, poezion kaj akademiajn tekstojn.

 Kongo 
Komence de 2010 aperis lia libro Congo. Een geschiedenis (Kongo. Historio), pri la iama belga kolonio. La libro estas ĝenerale laŭdata; kritikemaj rimarkoj maloftas. Fine de 2010 la eldonkvanto superis 150.000 ekzemplerojn, grandega cifero por nederlandlingva eldonaĵo. Aperis tradukoj en germana, franca, angla, sveda, dana, finna kaj norvega lingvoj.

 Neŭtrala Moresnet 
Zink estas eseo kiun li verkis en 2016 pri Neŭtrala Moresnet kaj kiun IEI eldonis en Esperanto (Zinko) en traduko de Piet Buijnsters.

 PEN-Klubo 
En januaro 2011, Van Reybrouck estis elektita prezidanto de la PEN-Klubo de Flandrio, la flandra filio de PENclub International (fondita en 1921), tutmonda asocio de aŭtoroj, kiu antaŭenigas pacon kaj internacian interkompreniĝon, esprimliberecon kaj reziston al ĉiuj formoj de cenzuro.(nl) David Van Reybrouck nieuwe voorzitter van PEN Vlaanderen, De morgen, la 10-an de januaro 2011 

 G1000 
David Van Reybrouck estas la ĉefa iniciatinto de la projekto G1000, kiu ekestis en 2010-2011 post longdaŭra politika krizo en Belgio. Ĝi celas diskutigi ordinarajn civitanojn pri politiko. El tio en 2013 rezultis la libro Tegen Verkiezingen (Kontraŭ Elektoj), tradukita en franca, dana, korea kaj germana lingvoj.

 Verkaro 
Li verkas historiajn nefikciajn librojn, romanojn, poezion kaj akademiajn tekstojn.

En 2010, lia libro "Congo: een geschiedenis" (eo: Kongo: Historio) estis publikigita. La libro kovras la historion de Kongo-Kinŝaso kaj inkluzivas arkivan materialon, intervjuojn kaj personajn observojn. Tiu libro, kiu havis nacian kaj internacian sukceson. Ĝi gajnis 20 premiojn, estis tradukita en dekduon da lingvoj, vendita en pli ol duonmiliono da ekzempleroj. La libro estis la rezulto de ses jaroj da vojaĝoj, intervjuoj kaj esplorado, kaj enhavas centojn da historiaj atestoj. The New York Times nomis ĝin "grandioza rakonto, intime esplorita kaj grava por iu ajn interesato pri kiel la lastatempa pasinteco povas informi nian proksiman estontecon."(en) The New York Times En The Guardian, Yuval Noah Harari nomis ĝin "majstra kaj kaptiva rakonto pri la historio de Kongo, kiu igas vin pridubi la tutan projekton de moderneco."(en) The Guardian Peter Sloterdijk diris en la Süddeutsche Zeitung: "Post malfermo, ĉi tiu libro malkaŝas abismon, el kiu eliras pinto de historiografio kaj dokumenta literaturo. Por Belgio, la libro de la jarcento, por Eŭropo, la libro de la jardeko."(de) Süddeutsche Zeitung. Arkivita de la originalo, la 3-an de Oktobro 2023. Alirite la 1-an de Decembro 2023.

En 2020, li publikigis la libron *Revolusi: Indonesië en het ontstaan van de moderne wereld* (Revolucio: Indonezio kaj la Originoj de la Moderna Mondo), pri la komencoj de postmilita malkoloniigo. Die Zeit nomis ĝin "monumenta verko pri la naskiĝo de malkoloniigo."

 Traduko al Esperanto 
En 2016 estis publikigita Zink, lia libro pri la rimarkinda ŝtateto Neŭtrala Moresneto. Ĝi estis tradukita plurfoje, adaptita por la scenejo, kaj gajnis la Prix du Livre Européen. La traduko al Esperanto aperis en 2016, eld. Internacia Esperanto-Instituto, Den Haag(nl) Vertalingendatabase, Vlaams Letterenfonds. Alirite la 10-an de Novembro 2025.

 Eksteraj ligiloj 

 Persona retpaĝo de David Van Reybrouck
 G1000
 Zinko

 Referencoj 

Kategorio:Flandraj verkistoj
Kategorio:Belgaj arkeologoj
Kategorio:Belgaj historiistoj
Kategorio:Bruĝo